ddrg/super_eurlex huggingface dataset:
(31)

Den samme konklusion bør gælde de 17 selskaber, der tilbød at samarbejde og indvilligede i at indgå i stikprøven: Selskab Endelig antidumpingtold Shaoxing Zhengda Group Co., Ltd 14,1 % Far Eastern Industries (Shanghai) Ltd 14,1 % Zhejiang Yonglong Enterprises Co., Ltd 14,1 % Zhuji Bolan Textile Industrial Development Co., Ltd 14,1 % Zhejiang Shaoxing Tianyuan Textile Printing and Dyeing Co., Ltd 14,1 % Zhejiang XiangSheng Group Co., Ltd 14,1 % Hangzhou ZhenYa Textile Co., Ltd 14,1 % Huzhou Styly Jingcheng Textile Co., Ltd 14,1 % Hangzhou Yongsheng Textile Co., Ltd 14,1 % Zhejiang Shaoxing Yongli Printing and Dyeing Co., Ltd 14,1 % Hangzhou Hongfeng Textile Group Co., Ltd 14,1 % Shaoxing Yinuo Printing & Dyeing Co., Ltd 14,1 % Shaoxing Ancheng Cloth industrial Co., Ltd 14,1 % Hangzhou Jieenda Textile Co., Ltd 14,1 % Hangzhou Mingyuan Textile Co., Ltd 14,1 % Hangzhou Yililong Textile Co., Ltd 14,1 % Zheijiang Singmetat Print and Dyeing Co., Ltd 56,2 %
(1)

Grundet den aktuelle situation på markedet for mælk og mejeriprodukter var der fra den 15. juni 2007 ikke behov for at fastsætte eksportrestitutioner i henhold til Kommissionens forordning (EF) nr. 660/2007 af 14. juni 2007 om fastsættelse af eksportrestitutioner for mælk og mejeriprodukter (2). Denne situation forventes at vare ved i nogle måneder.
DA Den Europæiske Unions Tidende L 253/1

RÅDETS FORORDNING (EF) Nr. 1107/2007

af 26. september 2007

om fravigelse af forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere for så vidt angår udtagning for året 2008

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 37, stk. 2, tredje afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

(1) I artikel 54 i Rådets forordning (EF) nr. 1782/2003 (1) fastsættes det, at for at være berettiget til betalinger inden for rammerne af enkeltbetalingsordningen skal enhver udtagningsrettighed være ledsaget af en hektar jord, der er udtaget af produktionen.

(2) Kornmarkedet i begyndelsen af produktionsåret 2007/08 er karakteriseret ved historisk høje priser både på fællesskabsplan og på verdensplan. Ultimolagrenes lave niveau i Fællesskabet i 2006/07 var en følge af den lavere end forventede høst i 2006. I betragtning af de foreløbige prognoser for høsten i 2007 er genopbygningen af lagrene forbundet med mange usikkerhedsfaktorer. På verdensplan forventes ultimolagrene i 2007/08 at falde til et historisk lavt niveau, især i de store eksportlande. Selv om høsten i 2008 skulle være normal, vil lagrene på denne baggrund ikke stige væsentligt, mens en dårlig høst vil udsætte det indre marked for potentielt alvorlige risici. Endvidere har kornpriser og -lagre stor indvirkning på tilgængeligheden af og priserne på andre markafgrøder, såsom olieafgrøder og proteinafgrøder, samt på husdyrsektoren, således at risikoen også kan brede sig til disse andre sektorer.

(3) Det er derfor hensigtsmæssigt at tillade, at udtaget jord anvendes til landbrugsformål i 2008.

(4) På grund af sagens hastende karakter bør der indrømmes en undtagelse fra den frist på seks uger, som er nævnt i del I, punkt 3, i den protokol om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og traktaterne om oprettelse af De Europæiske Fællesskaber —

UDSTEDT FØLGENDE FORORDNING:

Artikel 1

Uanset artikel 54, stk. 3, i forordning (EF) nr. 1782/2003 er landbrugerne i 2008 ikke forpligtet til at udtage de hektarer, der er berettiget til udtagningsstøtte, af produktionen for at være berettiget til det beløb, der er fastsat i forbindelse med udtagningsrettighederne.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 26. september 2007. På Rådets vegne J. SILVA Formand

(1) EUT L 270 af 21.10.2003, s. 1. Senest ændret ved Kommissionens forordning (EF) nr. 552/2007 (EUT L 131 af 23.5.2007, s. 10).
(92)

Virksomheden anmodede i sine bemærkninger efter meddelelsen om undersøgelsen Kommissionen om at acceptere et pristilsagn med henblik på at udligne de udligningsberettigede subsidier. Kommissionen har gennemgået virksomhedens forslag og er af den opfattelse, at et pristilsagn ikke kan accepteres. Pristilsagn på grundlag af varegrupper som foreslået af virksomheden muliggør en høj grad af fleksibilitet til at ændre de tekniske specifikationer for produkterne i gruppen. PET-film omfatter talrige og stadig nye differentierede træk, som i vid udstrækning er bestemmende for salgsprisen. Derfor har ændringer i disse træk en betydelig indvirkning på priserne. Et forsøg på at underinddele grupperne for at gøre dem mere homogene, for så vidt angår fysiske specifikationer, ville føre til så mange grupper, at det ville vanskeliggøre kontrol, navnlig ved at gøre det besværligt for toldmyndighederne at skelne imellem varetyper og klassifikation af varegrupper i forbindelse med import. Det fastslås derfor, at det ikke er muligt at anvende tilsagnet i praksis, jf. artikel 13, stk. 3 i grundforordningen. Jindal blev orienteret og fik mulighed for at fremsætte bemærkninger. Men dens bemærkninger har ikke ændret ovenstående konklusion.
(6)

Der er fremlagt nyere oplysninger, der dokumenterer, at der i forbindelse med 2005- og 2006-høsten er konstateret større indhold i majs end for 2003- og 2004-høsten af især zearalenon og fumonisiner og i mindre grad deoxynivalenol som følge af vejrforholdene. De fastlagte grænseværdier for zearalenon og fumonisiner kan under visse vejrforhold derfor ikke overholdes for majs, heller ikke selv om der i videst muligt omfang anvendes forebyggende foranstaltninger. Det er derfor nødvendigt at ændre grænseværdierne for at undgå markedsforstyrrelser, samtidig med at der opretholdes et højt niveau for beskyttelse af folkesundheden ved at sikre, at menneskers eksponering fortsat ligger markant under den sundhedsbaserede vejledende værdi.
DA Den Europæiske Unions Tidende L 253/14

KOMMISSIONENS FORORDNING (EF) Nr. 1114/2007

af 27. september 2007

om, at der ikke gives tilslag for hvidt sukker i forbindelse med den løbende licitation efter forordning (EF) nr. 38/2007

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 33, stk. 2, andet afsnit, og tredje afsnit, litra b), og

ud fra følgende betragtninger:

(1) Efter Kommissionens forordning (EF) nr. 38/2007 af 17. januar 2007 om en løbende licitation for salg til eksport af sukker, som interventionsorganerne i Belgien, Tjekkiet, Spanien, Irland, Italien, Ungarn, Polen, Slovakiet og Sverige ligger inde med (2) skal der iværksættes dellicitationer.

(2) I henhold til artikel 4, stk. 1, i forordning (EF) nr. 38/2007 og efter en gennemgang af de bud, som blev indgivet i forbindelse med den dellicitation, der udløb den 26. september 2007, bør det besluttes ikke at give tilslag i forbindelse med den pågældende dellicitation.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker —

UDSTEDT FØLGENDE FORORDNING:

Artikel 1

Der gives ikke tilslag for den dellicitation, der udløb den 26. september 2007, for det produkt, som er nævnt i artikel 1 i forordning (EF) nr. 38/2007.

Artikel 2

Udfærdiget i Bruxelles, den 28. september 2007.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. september 2007. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 58 af 28.2.2006, s. 1.

(2) EUT L 11 af 18.1.2007, s. 4.
(1)

I henhold til artikel 7, stk. 1, i forordning (EF) nr. 1255/1999 (2) skal skummetmælkspulver, der opkøbes til intervention, mindst have et proteinindhold på 35,6 % i det fedtfri tørstof. Eftersom det er blevet tilladt i Fællesskabet at standardisere proteinindholdet i visse former for konserveret inddampet mælk til 34 %, bør interventionskvaliteten fastsættes til det samme niveau af hensyn til forvaltningen af interventionslagrene. Interventionsprisen for skummetmælkspulver, der er fastsat i den pågældende forordnings artikel 4, stk. 1, bør ændres for at tage hensyn til den nye standard for proteinindholdet.
(1)

I perioden fra den 24. til den 28. september 2007 blev der indgivet importlicensansøgninger til myndighederne i overensstemmelse med forordning (EF) nr. 950/2006 eller Kommissionens forordning (EF) nr. 1832/2006 af 13. december 2006 om overgangsbestemmelser for sukker som følge af Bulgariens og Rumæniens tiltrædelse (3), for en samlet mængde, der svarer til eller overstiger den disponible mængde for løbenummer 09.4336 (2006-2007).
(5)

Der er fremlagt nye oplysninger til støtte for en ansøgning om godkendelse til slagtesvin. Den Europæiske Fødevaresikkerhedsautoritet (EFSA) konkluderede i sin udtalelse af 7. marts 2007, at benzoesyre (VevoVitall) ikke har skadelige virkninger på dyrs eller menneskers sundhed eller på miljøet (3). Det blev endvidere konkluderet, at benzoesyre (VevoVitall) ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen har anvendelsen af præparatet heller ikke skadelige virkninger på denne dyrekategori. EFSA anbefaler i sin udtalelse, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. I udtalelsen fra EFSA gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 7. marts 2007, at præparatet Bacillus cereus var. toyoi NCIMB 40112/CNCM I-1012 ikke har skadelige virkninger på dyrs eller menneskers sundhed eller på milljøet (4). Det blev endvidere konkluderet, at præparatet ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA mener ikke, at der er behov for særlige krav om overvågning efter markedsføringen. I udtalelsen fra EFSA gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 17. oktober 2006, at præparatet af Bacillus subtilis DSM 17299 (O35) ikke har skadelige virkninger på dyrs eller menneskers sundhed eller på miljøet (2). Det blev endvidere konkluderet, at præparatet ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA anbefaler i sin udtalelse, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. I udtalelsen fra EFSA gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
(5)

Den Europæiske Fødevaresikkerhedsautoritet (EFSA) konkluderede i sin udtalelse af 17. april 2007, at enzympræparatet 3-fytase (Natuphos 5 000, Natuphos 5 000 G, Natuphos 5 000 L, Natuphos 10 000 G og Natuphos 10 000 L) produceret af Aspergillus niger (CBS 101 672) ikke har skadelige virkninger på dyrs eller menneskers sundhed eller på miljøet (3). Det blev endvidere konkluderet, at præparatet ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. Ifølge udtalelsen har anvendelsen af præparatet heller ikke skadelige virkninger på disse dyrekategorier. EFSA anbefaler i sin udtalelse, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. I udtalelsen fra EFSA gennemgås ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
(6)

Den Europæiske Fødevaresikkerhedsautoritet (EFSA) konkluderede i sin udtalelse af 17. april 2007 (3), at L-arginin ikke har skadelige virkninger på dyrs eller menneskers sundhed eller på miljøet. Det blev endvidere konkluderet, at L-arginin ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA mener ikke, at der er behov for særlige krav om overvågning efter markedsføringen. Rapporten om analysemetoden vedrørende fodertilsætningsstoffet blev forelagt af det i henhold til forordning (EF) nr. 1831/2003 oprettede EF-referencelaboratorium. Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
(1)

I perioden fra den 1. til den 5. oktober 2007 blev der indgivet importlicensansøgninger til myndighederne i overensstemmelse med forordning (EF) nr. 950/2006 eller Kommissionens forordning (EF) nr. 1832/2006 af 13. december 2006 om overgangsbestemmelser for sukker som følge af Bulgariens og Rumæniens tiltrædelse (3), for en samlet mængde, der svarer til eller overstiger den disponible mængde for løbenummer 09.4317, 09.4318, 09.4319, 09.4320 og 09.4325 (2007-2008).
1)

Rækken for Bulgarien affattes således: Referencemængder for leverancer, ton Referencemængder for direkte salg, ton »Bulgarien 889 000 90 000«
(22)

Det skal især bemærkes, at kriterierne i betragtning 7 i forordning (EF) nr. 2961/95 (om indførelse af en endelig antidumpingtold på import af peroxodisulfater fra Kina) ikke havde til formål at sondre mellem kaliummonopersulfat på den ene side og de tre andre varetyper på den anden, men snarere søgte at definere de vigtigste egenskaber, som var fælles for de tre typer, som udgjorde den pågældende vare i undersøgelsen. De er derfor specifikt tilpasset til de tre varetyper og er ikke udtømmende. De vigtigste undersøgelsesresultater gælder dog også for kaliummonopersulfat, dvs. at de væsentlige egenskaber (persulfatanion) og de endelige anvendelsesformål (initiator og oxideringsmiddel) er de samme, at de i en vis udstrækning er indbyrdes ombyttelige, og at prisforskelle anses for irrelevante. Med hensyn til det sidste kriterium, betydningen for produktionsprocessen i aftagerindustrien, hævdede den eksporterende producent, at kaliummonopersulfat udgjorde en stor procentdel af brugernes produktionsomkostninger. I den forbindelse blev det i undersøgelsen fastslået (betragtning 112-120 nedenfor), at selv om kaliummonopersulfat tegner sig for en større andel af omkostningerne, er virkningerne for brugernes rentabilitet ubetydelige. Under alle omstændigheder var det opfattelsen, at dette ikke burde forhindre Fællesskabets institutioner i at betragte kaliummonopersulfat som den pågældende vare set i lyset af ovenstående konklusion om, at alle varetyper er indbyrdes ombyttelige.
Varen er konfektioneret af to forskelligfarvede stykker trikotagestof af kemofibre. Stofferne egner sig til badebeklædning. Varen er beregnet til at blive båret direkte på kroppen og når til lige under busten. Den har to letforede formpressede skåle og bøjler, der fungerer som støtte. Varen har smalle aftagelige skulderstropper. Den lukkes bagpå ved hjælp af et klipspænde. Den del af varen, der når om på ryggen, har klæbestrimler på indersiden, som sammen med skulderstropperne, de formpressede skåle og bøjlerne holder den på plads. (brystholder udformet som en bikinioverdel) (Se fotografi nr. 640 A og 640 B) (1)

6212 10 90
(3)

Til trods for de foranstaltninger, som Ungarn allerede har truffet, viser det sig, at destillerierne i denne medlemsstat stadig ikke har tilstrækkelig kapacitet til at destillere samtlige biprodukter. Ungarn bør derfor kunne fritage visse kategorier af producenter fra forpligtelsen til at destillere biprodukter fra vinfremstilling.
(1)

I kapitel II, afdeling 5, i Kommissionens forordning (EF) nr. 2771/1999 (2) fastsættes proceduren for salg af interventionssmør ved licitation. I artikel 24 fastsættes det, at de primære krav i forbindelse med licitationssikkerheden opfyldes ved overtagelse af smørret inden for den frist, der er fastsat i artikel 24f, stk. 2. Artikel 24f, stk. 3, vedrører afhentning af smør i forbindelse med fortabelse af sikkerhedsstillelsen.
(2)

I overensstemmelse med artikel 37 i forordning (EF) nr. 800/1999 kan medlemsstaterne tillade, at der anvendes en procedure, hvor den sidste dag i måneden bruges til at fastlægge restitutionssatsen for leveringer som omhandlet i artikel 36 og 44 i nævnte forordning hver måned. Det er derfor ikke muligt at fastlægge restitutionssatsen for leveringer af mælk og mejeriprodukter under nævnte procedure fra den 1. til den 14. juni 2007.
(1)

Når der er tale om en traditionel fremgangsmåde, som er reguleret af særlige bestemmelser i producentmedlemsstaten, kan denne medlemsstat ved udtrykkelige tilladelser og under forudsætning af, at der føres passende kontrol, tillade, at en kvalitetsvin fra et bestemt dyrkningsområde fremstilles ved at ændre basisproduktet for denne vin ved tilsætning af et eller flere vinavlsprodukter, der ikke har oprindelse i det bestemte dyrkningsområde, hvis navn vinen bærer. For at sikre, at de erhvervsdrivende og de kompetente myndigheder ikke stilles ringere ved udløbet af denne undtagelse omhandlet i artikel 31, stk. 3, i Kommissionens forordning (EF) nr. 753/2002 (2), bør der vedtages en ny forlængelse.
(2)

I visse medlemsstater er de mængder vin, som vinproducenterne har indgået destillationskontrakt for i produktionsåret 2006/07, langt større end normalt. Det betyder, at destillationsvirksomhederne ikke har tilstrækkelig kapacitet til at kunne afslutte destillationen inden for den fastsatte frist. For at afhjælpe denne situation bør fristen for destillation forlænges med en måned.
(4)

For regnskabsåret 2008 bør der derfor for visse produkter fastsættes koefficienter, som interventionsorganerne skal multiplicere værdien af de månedlige opkøb af disse produkter med, for at de kan beregne nedskrivningsbeløbene.
(25)

I lyset af det i betragtning 24 nævnte synes det hensigtsmæssigt at afslutte den igangværende omgåelsesundersøgelse. Den registrering af importen af visse former for kunstig grafit med oprindelse i Indien, der blev indført ved indledningsforordningen, bør derfor indstilles, og forordningen ophæves.
(2)

Bulgarien har udpeget en fællesskabsmyndighed og har underrettet Kommissionen herom. Kommissionen har konkluderet, at der er afgivet tilstrækkelig dokumentation for, at denne myndighed med sikkerhed, rettidigt, effektivt og på passende måde kan udføre de opgaver, der kræves i henhold til kapitel II, III og V i forordning (EF) nr. 2368/2002.
(2)

Ved Kommissionens forordning (EF) nr. 1539/2006 af 13. oktober 2006 om vedtagelse af en plan for tildeling til medlemsstaterne af midler, der skal afholdes over 2007-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (3), fastsættes det bl.a., hvilke mængder af hvert produkt der skal udtages fra interventionsorganernes lagre. Blandt disse mængder er der i punkt 9 i bilag III til forordning (EF) nr. 1539/2006 (tilladte overførsler mellem medlemsstaterne) anført 96 712 t blød hvede, som skal overføres fra det ungarske interventionsorgan til Rumænien. I artikel 3, stk. 2, andet afsnit, i Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (4) er det fastsat, at de mængder, der ikke er udtaget fra interventionslagrene pr. 30. september i året for planens gennemførelse, ikke mere er tildelt den udpegede medlemsstat. Den 5. september 2007 meddelte de rumænske myndigheder Kommissionens tjenestegrene, at de ikke vil kunne overholde nævnte frist. Under hensyn til markedssituationen for blød hvede bør de pågældende 96 712 t blød hvede føjes til den mængde, der blev udbudt til salg i forbindelse med den licitation, som blev åbnet ved forordning (EF) nr. 712/2007.
(27)

I lyset af det i betragtning 24 og 26 nævnte synes det hensigtsmæssigt at afslutte den igangværende omgåelsesundersøgelse. Den registrering af importen af visse former for kunstig grafit med oprindelse i Indien, der blev indført ved indledningsforordningen, bør derfor indstilles, og forordningen ophæves.
DA Den Europæiske Unions Tidende L 277/3

KOMMISSIONENS FORORDNING (EF) Nr. 1224/2007

af 19. oktober 2007

om tildelingskoefficienten for eksportlicensansøgninger for oste, der i 2008 skal udføres til Amerikas Forenede Stater under visse GATT-kontingenter

KOMMISSIONEN FOR DE EUROPÆISKE FÆLLESSKABER HAR —

Under henvisning til traktaten om oprettelse af Det Europæiske Fællesskab,

Under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1),

Under henvisning til Kommissionens forordning (EF) nr. 1282/2006 af 17. august 2006 om særlige gennemførelsesbestemmelser til Rådets forordning (EF) nr. 1255/1999 for så vidt angår anvendelsen af eksportlicenser og eksportrestitutioner for mælk og mejeriprodukter (2), særlig artikel 25, stk. 1, og

ud fra følgende betragtninger:

(1) Ved Kommissionens forordning (EF) nr. 1022/2007 (3) åbnes proceduren for tildeling af eksportlicenser for oste, der i 2008 skal udføres til Amerikas Forenede Stater under de GATT-kontingenter, der er omhandlet i artikel 23 i forordning (EF) nr. 1282/2006.

(2) Ansøgningerne om eksportlicenser for nogle produktgrupper og kontingenter overstiger de mængder, der er til rådighed for kontingentåret 2008. Der bør derfor fastsættes tildelingskoefficienter som omhandlet i artikel 25, stk. 1, i forordning (EF) nr. 1282/2006.

(3) I betragtning af den tidsbegrænsning, der i henhold til artikel 4 i forordning (EF) nr. 1022/2007 gælder for gennemførelsen af denne procedure for bestemmelse af koefficienterne, bør nærværende forordning anvendes hurtigst muligt —

UDSTEDT FØLGENDE FORORDNING:

Artikel 1

Ansøgninger om eksportlicenser, der er indgivet i henhold til artikel 2 i forordning (EF) nr. 1022/2007, godkendes med forbehold af anvendelsen af de tildelingskoefficienter, der er anført i bilaget til nærværende forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. oktober 2007. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2).

(2) EUT L 234 af 29.8.2006, s. 4. Senest ændret ved forordning (EF) nr. 532/2007 (EUT L 125 af 15.5.2007, s. 7).

(3) EUT L 230 af 1.9.2007, s. 6.